Civilization (סדרת משחקים)

ציוויליזציה (באנגלית: Civilization) היא סדרת משחקי אסטרטגיית 4X מבוססי תורות שנוצרה על ידי סיד מאייר. המשחקים בסדרה בעלי מאפיינים דומים, כגון, הנהגת ציוויליזציה שלמה מתקופת הפרהיסטוריה עד להווה. הסדרה, אשר משחקיה נחשבים לממכרים במידה רבה, נהנתה מפופולריות מתמשכת. לכל הכותרים בסדרה שיטת משחק בסיסית דומה. כל שחקן בתורו צריך להזיז את היחידות שלו על מפת העולם, לבנות בערים מבנים או יחידות, לחקור טכנולוגיות חדשות, להילחם בציוויליזציות אחרות או לנהל מולן משא ומתן על הסכמים. בין התורים של השחקן או השחקנים, שאר הציוויליזציות נשלטות על ידי המחשב ומבצעות פעולות דומות בתורן. על השחקן לקבל החלטות שוטפות, כמו אילו טכנולוגיות לחקור או אילו תשתיות לפתח, והתקדמות זו מתרחשת בהדרגה במהלך התורים. השחקן משיג את כספו, בין היתר, דרך מיסוי של תושבי הציוויליזציה שתחת שליטתו. פיתוח טכנולוגיות בדרך כלל מאפשר לשחקן לבנות סוגים חדשים של יחידות או מבנים. המבנים השונים תורמים לפיתוחן של הערים בתחומי התרבות או הכלכלה, מאפשרים ייצור ובנייה מהירים יותר או מקנים נקודות ריגול (החל ב-Civilization IV). ניתן גם לסחור בטכנולוגיות עם הציוויליזציות היריבות באמצעות פעולות דיפלומטיות. לפני שהשחקן מסוגל להורות ליחידות שלו לתקוף שחקן אחר, השחקן חייב להצהיר על מלחמה באופן רשמי נגד השחקן האחר. בכל משחקי Civilization ניתן להשיג ניצחון דרך כיבוש או השמדת כל הערים של הציוויליזציות היריבות, צבירת הניקוד הגבוה ביותר בסוף המשחק, או הפיכה לציווילזציה הראשונה שמשלימה את שיגורה של ספינת חלל בין כוכבית (המדמה את המירוץ לחלל). החל מ-"Civilization III" נוספה אפשרות לנצח על ידי שליטה (כיבוש של שני שלישים מאדמות העולם), מדינאות (באמצעות בחירות של האו"ם), ותרבות (כאשר המחשב מחשיב את סה"כ נקודות אשר נצברו לכלל הערים של שחקן, נקודות התרבות הן אשר יהפכו את התרבות של השחקן לתרבות בעלת ההשפעה העולמית). Civilization II: Multiplayer Gold Edition (שנת 1998), כולל בתוכו את Civilization II כמו גם את שתי ההרחבות הנוספות שלו: Conflicts in Civilization וגם Fantastic Worlds. Civilization III: Gold Edition (שנת 2003), כולל בתוכו את Civilization III ואת גרסת ההרחבה הראשונה, Play the World. Civilization III: Complete Edition (שנת 2005), כולל בתוכו את Civilization III כמו גם את שתי ההרחבות הנוספות שלו: Play the World וגם Conquests. Civilization Chronicles (שנת 2006), כולל את כל המשחקים העיקריים בסדרה החל מ-Civilization עד ל-Civilization IV. Civilization V: Gold Edition (שנת 2013), כולל בתוכו את Civilization V, את גרסת ההרחבה Gods and Kings ואת כל תוכני ההורדה (DLC) שכוללים מפות וציוויליזציות חדשות. CivCity: Rome, (שנת 2006) - משחק אסטרטגיה המבוסס על בניית ערים. Colonization, (שנת 1994) - פותח על ידי Microprose. Civilization IV: Colonization, (שנת 2010) - גרסה מחודשת של Coloniztion. התבסס על המנוע של Civilization IV. כאשר סיד מאייר פרש מ-MicroProse בשנת 1996 הזכויות לסדרת Civilization היו שייכות עדיין מבחינה חוקית ל-MicroProse, תקופת ביניים זו הובילה ליצירת המשחקים הבאים: Sid Meier's Alpha Centauri (שנת 1999) - פותחה על ידי קבוצת הפיתוח של סיד מאייר ב-Firaxis Games. Civilization: Call to Power (שנת 1999) - פותחה על ידי Activision. Civilization II: Test of Time (שנת 1999) - פותחה על ידי MicroProse. Sid Meier's Alien Crossfire (שנת 1999) - גרסת ההרחבה ל-Alpha Centauri. Call to Power II (שנת 2000) - גרסת המשך ל-Civilization: Call to Power. בעקבות בעיות בנוגע לזכויות על הסדרה, Civilization לא היה יכול להיות חלק משם הכותר. Freeciv (שנת 1996) C-evo (שנת 2006) Master of Orion - משחק ניהול ציוויליזציה בחלל בין גזעי חייזרים שונים. Master of Magic - משחק ניהול ציוויליזציה בעולם פנטזיה עם קסמים, ייצורי פלא ועוד. atwar - משחק כיבוש שטחי העולם, הדומה רעיונית לשילוב בין civilization לסיכון. מדיה וקבצים בנושא Civilization בוויקישיתוף אתר האינטרנט הרשמי של Civilization (באנגלית) Civilization, ברשת החברתית פייסבוק Civilization, ברשת החברתית אקס (טוויטר) Civilization, ברשת החברתית אינסטגרם Civilization, סרטונים בערוץ היוטיוב Freeciv חיקוי המשחק בפרויקט קוד פתוח Civilization III - האתר הרשמי Civilization IV - האתר הרשמי Civilization, באתר אנציקלופדיה בריטניקה (באנגלית) דניאל מאיר, vgames, ביקורת משחק: Civilization IV - Warlords, באתר ynet, 6 באוקטובר 2006